CELEX: 62020CN0258
Language: ro
Date: 2020-06-11 00:00:00
Title: Cauza C-258/20: Cerere de decizie preliminară introdusă de Juzgado de lo Social n° 1 de Barcelona (Spania) la 11 iunie 2020 – HV/Instituto Nacional de la Seguridad Social (INSS)

28.9.2020   
            
            
               RO
            
            
               Jurnalul Oficial al Uniunii Europene
            
            
               C 320/7
            
         
      Cerere de decizie preliminară introdusă de Juzgado de lo Social no 1 de Barcelona (Spania) la 11 iunie 2020 – HV/Instituto Nacional de la Seguridad Social (INSS)
      (Cauza C-258/20)
      (2020/C 320/09)
      Limba de procedură: spaniola
      
         Instanța de trimitere
      
      Juzgado de lo Social no 1 de Barcelona
      
         Părțile din procedura principală
      
      
         Reclamantă: HV
      
         Pârât: Instituto Nacional de la Seguridad Social (INSS)
      
         Întrebarea preliminară
      
      Directiva 79/7/CEE a Consiliului din 19 decembrie 1978 privind aplicarea treptată a principiului egalității de tratament între bărbați și femei în domeniul securității sociale (1) trebuie interpretată în sensul că se opune unei norme naționale, precum cea în discuție în procedura principală (articolul 60 alineatul 4 din TRLGSS), care stabilește dreptul la un supliment la pensie pentru femeile care au cel puțin doi copii biologici sau adoptați și care beneficiază de o pensie pentru limită de vârstă de tip contributiv, în timp ce alte femei aflate în aceeași situație nu au dreptul la respectivul supliment la pensie, deoarece au accesat o pensie anticipată și voluntară, care, din punct de vedere legal, implică mai multe condiții de cotizare decât o pensie obișnuită și condiții referitoare la vârstă identice sau foarte similare, precum și dificultăți asemănătoare de menținere pe piața muncii, rezultate din calitatea lor de femei?
      
         (1)  
            DO 1979, L 6, p. 24.